ZAPISNIK
23. sjednice Vijeća Mjesnog odbora „Kralj Zvonimir“
održane u srijedu, 26. travnja 2023. u prostorijama Mjesnog odbora, Ulica kralja Zvonimira 48 s početkom u 17,00 sati

Prisutni članovi Vijeća Mjesnog odbora „Kralj Zvonimir“: Marija Krnić, Tomislav Jurkić, Sven Gale i Vesna Henigman
Predsjednica Marija Krnić konstatira da su na sjednici prisutna 4 člana Vijeća, čime su stečeni uvjeti za raspravu i pravovaljano odlučivanje. 
Zapisnik 22. sjednice daje se na raspravu te se jednoglasno prihvaća uz napomenu da će se u zapisnik dodati da je pojašnjenje o tome da se uručak vezan u bonton u prometu šalje s računima Holdinga. 
U nastavku Marija Krnić pita ima li tko nadopunu Dnevnog reda. Tomislav Jurkić nadopune će izložiti pod točkom razno.

Marija Krnić otvara raspravu o Dnevnom redu.
Predloženi dnevni red jednoglasno se usvaja.


DNEVNI RED:

1. Ostavka člana Vijeća Mjesnog odbora „Kralj Zvonimir“ 
2. Izvješće o radu Vijeća Mjesnog odbora „Kralj Zvonimir“ za 2022.
3. Program rada Vijeća Mjesnog odbora „Kralj Zvonimir“ za 2023.
4. Izvještaj o Planu komunalnih aktivnosti 2023.
5. Ugostiteljske terase na području Mjesnog odbora „Kralj Zvonimir“
6. Razno

Ad 1. Ostavka člana Vijeća Mjesnog odbora „Kralj Zvonimir“ 

Marija Krnić predlaže da se prva točka dnevnog reda prebaci za sljedeću sjednicu jer na sjednici nema članova Mandatnog povjerenstva te daje prijedlog na glasanje. Članovi Vijeća jednoglasno usvajaju prijedlog predsjednice.

Ad 2. Izvješće o radu Vijeća Mjesnog odbora „Kralj Zvonimir“ za 2022.

Predsjednica daje Izvješće na raspravu te pita prisutne članove žele li nadopuniti Izvješće. Nadopuna nije bilo te

Vijeće jednoglasno donosi 
IZVJEŠĆE O RADU

Vijeća Mjesnog odbora „Kralj Zvonimir“ za  2022. godinu

U 2022. godini Vijeće Mjesnog odbora održalo je ukupno 12 sjednica.
Osnovne aktivnosti bile su usmjerene na praćenje stanja komunalne infrastrukture; praćenje kvalitete komunalnog standarda; uočavanje potreba za sanacijom cesta, uređenjem parkovnih i zelenih površina; predlaganje i praćenje mjera i akcija za zaštitu i unapređivanje okoliša te učinkovitiji rad komunalnih službi; za zaštitu djece, mladih i starijih osoba, kao i osoba s posebnim potrebama; te zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građanki i građana.

Vijeće je, donoseći zaključke, nastojalo što uspješnije pridonositi rješavanju problema svih građana na svom području. To se odnosilo zaključke vezane uz:
1. donošenje Plana malih komunalnih akcija i Plana komunalnih aktivnosti vijeća četvrti; kao i praćenje izvršavanja planova te njihove modifikacije po potrebi; 
2. uređenja područja mjesnog odbora: sadnju stabala, postavljanje uličnog namještaja, uklanjanje divljih deponija; predlaganje sanacija prometnica i nerazvrstanih cesta; održavanje komunalnog reda; rješavanje prometnih problema na području mjesnom odboru, uključujući i promet u mirovanju: postavljanje znakova, upotrebu različitih metoda smirivanje prometa, itd.;
3. poticanje brige nadležnih gradskih firmi o vodoopskrbnoj infrastrukturi;
4. poboljšanje komunikacije s ustanovama na području Mjesnog odbora; 
5. podržavanje realizaciju različitih aktivnosti programa udruga i udruženja građana, prvenstveno kroz omogućavanje korištenja prostora Mjesnog odbora za različite aktivnosti;
6. što adekvatniju implementaciju Odluke o razvrstavanju otpada na području Mjesnog odbora.


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda te prisustvovala sastancima koordinacije za rad Vijeća mjesnih odbora.
Pored aktivnosti vezanih uz sjednice, u koordinaciji s predsjednikom četvrti i stručnim službama, bavila se monitoriranjem provedbe donesenih planova. 
Nadalje, facilitirala je implementaciju Odluke o razvrstavanju otpada intenzivnom komunikacijom s građankama te nadležnim Uredom i Čistoćom te organizirala 4 ciklusa očevida za postavljanje bokseva, a u komunikaciji  s Radnom grupom gradonačelnika dogovarala je proces implementacije odluke, s obzirom na specifičnosti područja mjesnog odbora.
Sudjelovala u aktivnostima vezanim revitalizaciju kulturne baštine na području Odbora, područje bivše tvornice „Uljare“. 
U suradnji s građanima i dogradonačelnikom utjecala je na sprečavanje ilegalne gradnje na području Odbora, odnosno nepoštivanja UPU-a.



POTPREDSJEDNICA VIJEĆA

Pomagala je predsjednici Vijeća te redovito sastavljala zapisnike sa sjednica. Pored aktivnosti vezanih uz sjednice, u koordinaciji s predsjednikom četvrti i stručnim službama, bavila se monitoriranjem provedbe donesenih planova. 
ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazvali, u prosjeku 6 članova od ukupno sedam.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području. Pored aktivnosti vezanih uz sjednice, članice i članovi odbora su, u suradnji s građanima te Čistoćom i nadležnim uredom, na različite načine doprinosili kvalitetnijoj implementaciji Odluke o razvrstavanju otpada. Obilazile su teren kako bi kontrolirale provedbu Planova, koordinirale se s predsjednikom četvrti. Nadalje, održavali su komunikaciju s građankama vezano uz probleme koje nisu bili obuhvaćeni dnevnim redom sjednice.



ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. Pored aktivnosti predviđenih Programom za 2022., bavljenje implementacijom Odluke o razvrstavanju otpada pokazalo se kao važna tema oko koje su se svi članovi Vijeća angažirali značajno. Preostaje značajniji rad na poboljšanju komunikacije s građankama, suradnji s ustanovama te utjecanju na poboljšanje efikasnosti gradskih firmi i stručne službe četvrti. 


Ad 3. Program rada Vijeća Mjesnog odbora „Kralj Zvonimir“ za 2023.
Marija Krnić napominje da se Program malo razlikuje od prošlogodišnjeg. Fokus je na prostoru bivše tvornice ulja. Za sada su planirane samo nužne sanacije objekta. Predsjednica postavlja pitanje članovima žele li oni još nešto dodati u Program.
Tomislav Jurkić smatra da treba više vremena da dostavi prijedloge nadopune Programa rada. Predsjednica prihvaća prijedlog te usvajanje Programa rada za 2023. prebacuje za sljedeću sjednicu. 
Ad 4. Izvještaj o Planu komunalnih aktivnosti 2023.

Predsjednica informira članove da je održana koordinacija Gradske četvrti te da za naš Mjesni odbor nema nikakvih izmjena u Planu komunalnih aktivnosti. Podsjeća članove da je u 2021. godini bilo planirano asfaltiranje Široline ulice. Predlaže da u asfalterski program ponovo uvrstimo Širolonu ulicu. Ostale stavke iz prethodnog  Plana uvrštene u asfalterski program ići će pod redovno održavanje.

Vijeće, nakon rasprave, jednoglasno donosi sljedeći
Z A K L J U Č A K

[bookmark: _Hlk135832587]o asfaltiranju Široline ulice između Lepušićeve ulice i Ulice Crvenog križa

1. Vijeće Mjesnog odbora „Kralj Zvonimir“ traži da se u asfalerski program ponovno uvrsti Širolina ulica između Lepušićeve ulice i Ulice Crvenog križa.

2. Ovaj se zaključak dostavlja Vijeću Gradske četvrti na daljnje postupanje.



Ad 5. Priprema Ugostiteljske terase na području Mjesnog odbora „Kralj Zvonimir“
Na zahtjev korisnika ugostiteljskih terasa na području Mjesnog odbora „Kralj Zvonimir“ Tomislav Jurkić traži odgodu rasprave te prebacivanje pete točke dnevnog reda na sljedeću sjednicu.
Članovi Vijeća prihvaćaju prijedlog jednoglasno.
Ad 6.  Razno
Tomislav Jurkić spominje prometni znak u ulici Ljudevita Posavskog (34A, 36B). Prema rješenju od 14. veljače isti je trebao biti postavljen u roku od 15 dana. Znaka još uvijek nema.
[bookmark: _heading=h.gjdgxs]Predsjednica će provjeriti zbog čega znak nije postavljen i zatražiti od Vijeća Gradske četvrti da donesu zaključak o hitnoj reakciji.

Sjednica je završila u 17:55 sati.
Zapisnik vodila Vesna Henigman 

KLASA: 024-08/22-003/858
URBROJ: 251-13-11-1/003-23-1
Zagreb, 26. travnja 2023.

